CELEX: 52015PC0465
Language: sl
Date: 2015-09-30
Title: Predlog UREDBA SVETA o dodelitvi ribolovnih možnosti v skladu s Protokolom o izvajanju Sporazuma o partnerstvu o trajnostnem ribištvu med Evropsko unijo in Republiko Liberijo

EVROPSKA KOMISIJA
            Bruselj, 30.9.2015
            COM(2015) 465 final
            2015/0222(NLE)
            Predlog
            UREDBA SVETA
            o dodelitvi ribolovnih možnosti v skladu s Protokolom o izvajanju Sporazuma o partnerstvu o trajnostnem ribištvu med Evropsko unijo in Republiko Liberijo
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Komisija je na podlagi ustreznih pogajalskih smernic
                  1
                opravila pogajanja z vlado Liberije za sklenitev novega sporazuma med Evropsko unijo in Republiko Liberijo o partnerstvu o trajnostnem ribištvu in protokola o izvajanju navedenega sporazuma. Po teh pogajanjih sta bila novi sporazum in protokol parafirana 5. junija 2015. Zajemata petletno obdobje od datuma začetka njune začasne uporabe, to je od datuma podpisa, kot je določeno v členu 15 Sporazuma in členu 12 Protokola.
            
            
               Novi sporazum bo ob upoštevanju prednostnih nalog reformirane skupne ribiške politike in njene zunanje razsežnosti zagotovil okvir za vzpostavitev strateškega partnerstva med Evropsko unijo in Republiko Liberijo.
            
            
               Glavni cilj novega protokola je plovilom Unije zagotoviti ribolovne možnosti na liberijskem ribolovnem območju na podlagi najboljšega razpoložljivega znanstvenega mnenja in ob upoštevanju priporočil Mednarodne komisije za ohranitev tunov v Atlantiku (ICCAT) ter, kjer je primerno, v mejah razpoložljivega presežka. Komisija se je med drugim oprla na rezultate predhodne ocene smotrnosti sklenitve novega sporazuma in protokola, ki so jo izvedli zunanji strokovnjaki. Cilj je tudi okrepiti sodelovanje med Evropsko unijo in Republiko Liberijo pri spodbujanju trajnostne ribiške politike in odgovornega izkoriščanja ribolovnih virov na liberijskem ribolovnem območju v interesu obeh pogodbenic.
            
            
               Protokol določa ribolovne možnosti za naslednje kategorije:
            
            
               –
                     28 plovilom za ribolov tuna s potegalko,
            
            
               –
                     6 plovilom s površinskim parangalom.
            
            
               Treba je določiti način razdelitve teh ribolovnih možnosti med države članice. Komisija na podlagi tega predlaga, da Svet sprejme to uredbo.
            
            
               2.REZULTATI NAKNADNIH OCEN, POSVETOVANJ Z DELEŽNIKI IN OCEN UČINKA
            
            
               V okviru predhodne ocene so bila opravljena posvetovanja z zainteresiranimi stranmi o morebitnem sporazumu med Evropsko unijo in Republiko Liberijo o partnerstvu o trajnostnem ribištvu in protokolu. Na tehničnih sestankih so bila posvetovanja opravljena tudi s strokovnjaki iz držav članic in sektorja. Poleg tega so bila na posebnem tehničnem sestanku posvetovanja opravljena tudi z liberijskimi organi za ribištvo in deležniki. Na podlagi teh posvetovanj je bilo sklenjeno, da bi bilo za EU in Republiko Liberijo koristno, da bi sklenili nov sporazum o partnerstvu o trajnostnem ribištvu in protokol.
            
            
               3.PRAVNI ELEMENTI PREDLOGA
            
            
               Ta postopek se izvaja hkrati s postopkoma v zvezi s sklepom Sveta o odobritvi podpisa, v imenu Evropske unije, in začasni uporabi Sporazuma o partnerstvu o trajnostnem ribištvu med Evropsko unijo in Republiko Liberijo ter njegovega protokola o izvajanju, ter v zvezi s sklepom Sveta o sklenitvi, z odobritvijo Evropskega parlamenta, navedenega sporazuma o partnerstvu o trajnostnem ribolovu in njegovega protokola o izvajanju.
            
            
               4.PRORAČUNSKE POSLEDICE
            
            
               Letni finančni prispevek znaša 715 000 EUR za prvo leto, po 650 000 EUR za drugo, tretje in četrto leto ter 585 000 EUR za peto leto, in sicer na podlagi:
            
            
               (a) referenčne tonaže 6 500 ton, za katero je bil določen znesek, povezan z dostopom, v višini 357 500 EUR za prvo leto, po 325 000 EUR za drugo, tretje in četrto leto ter 292 500 EUR za peto leto, in
            
            
               (b) podpore za razvoj sektorske ribiške politike Republike Liberije v višini 357 500 EUR za prvo leto, po 325 000 EUR za drugo, tretje in četrto leto ter 292 500 EUR za peto leto. Ta podpora je v skladu s cilji nacionalne ribiške politike in zlasti potrebami Republike Liberije glede znanstvenih raziskav, obrtnega ribolova, spremljanja, nadzora in pregledovanja ribištva ter boja proti nezakonitemu ribolovu.
            
            
               2015/0222 (NLE)
            
            
               Predlog
            
         
         
            
               UREDBA SVETA
            
            
               o dodelitvi ribolovnih možnosti v skladu s Protokolom o izvajanju Sporazuma o partnerstvu o trajnostnem ribištvu med Evropsko unijo in Republiko Liberijo
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, zlasti člena 43(3) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Evropska unija in Republika Liberija sta 5. junija 2015 parafirali Sporazum o partnerstvu o trajnostnem ribištvu (v nadaljnjem besedilu: Sporazum) in Protokol o izvajanju Sporazuma, s katerima se plovilom Unije dodelijo ribolovne možnosti v vodah, v katerih Republika Liberija v zvezi z ribištvom izvaja svojo suverenost ali pristojnost.
            
            
               (2)Svet je […] sprejel Sklep 2014/.../EU
                  2
                o podpisu in začasni uporabi Sporazuma in njegovega protokola o izvajanju.
            
            
               (3)Treba bi bilo opredeliti način dodelitve ribolovnih možnosti med države članice tako za obdobje začasne uporabe kot tudi za celotno obdobje veljavnosti protokola.
            
            
               (4)Če se v skladu s členom 10(1) Uredbe Sveta (ES) št. 1006/2008
                  3
                zdi, da ribolovne možnosti, ki so bile Uniji dodeljene na podlagi Protokola, niso v celoti izkoriščene, mora Komisija o tem obvestiti zadevne države članice. Če v roku, ki ga določi Svet, ni odgovora, se to šteje za potrditev, da plovila zadevne države članice v danem obdobju ne izkoriščajo v celoti svojih ribolovnih možnosti –
            
            
               SPREJEL NASLEDNJO UREDBO:
            
            
               Člen 1
            
            
               (1)Ribolovne možnosti, določene v Protokolu o izvajanju Sporazuma o partnerstvu o trajnostnem ribištvu med Evropsko unijo in Republiko Liberijo (v nadaljnjem besedilu: Protokol), se med države članice razdelijo tako:
            
            
               (a)plovila za ribolov tuna s potegalko:
            
            
                     
                        Španija:
                     
                  
                  
                     
                           16
                              plovil,
                     
                  
               
                     
                        Francija:
                     
                  
                  
                     
                           12
                              plovil;
                     
                  
               
               (b)plovila s površinskim paranagalom:
            
            
                     
                        Španija:
                     
                  
                  
                     
                           6
                              plovil.
                     
                  
               
               (2)Uredba (ES) št. 1006/2008 se uporablja brez poseganja v Sporazum.
            
            
               (3)Če se z vlogami za dovoljenja za ribolov držav članic iz odstavka 1 ne izkoristijo ribolovne možnosti, ki jih določa Protokol, Komisija upošteva vloge za dovoljenja za ribolov katere koli druge države članice v skladu s členom 10 Uredbe (ES) št. 1006/2008.
            
            
               (4)Rok, v katerem morajo države članice v skladu s členom 10(1) Uredbe (ES) št. 1006/2008 potrditi, da ne izkoriščajo v celoti ribolovnih možnosti, dodeljenih s Protokolom, je deset delovnih dni od datuma, ko jim Komisija sporoči, da ribolovne možnosti niso izkoriščene.
            
         
         
            
               Člen 2
            
            
               Ta uredba začne veljati tretji dan po objavi v Uradnem listu Evropske unije.
            
            
               Uporablja se od datuma podpisa Protokola.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  Sprejeto na 3324. seji Sveta (ECOFIN) 20. junija 2014.
               
               
                  
                     (2)
                  UL L, ..., str. .
               
               
                  
                     (3)
                  Uredba Sveta (ES) št. 1006/2008 z dne 29. septembra 2008 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti ter o spremembi uredb (EGS) št. 2847/93 in (ES) št. 1627/94 in o razveljavitvi Uredbe (ES) št. 3317/94 (UL L 286, 29.10.2008, str. 33).